
1.  NOVEMBER  1925 


74.  AARGANG 


BOLIGER  ELLER  HJEM? 

(Af  Præsident  James  E.  Talmage.) 

Der  er  et  Moment  af  betydningsfuld  Interesse  forbundet 
med  »Mormon« -Pionerernes  Ankomst  til  Saltsødalen  i  Juli 
1847.  Deres  Komme  var  den  første  Indtrængen  af  Mennesker 
i  den  store  amerikanske  Ørken  i  den  Hensigt,  at  opdyrke  den 
og  stifte  Hjem.  Opdagelsesrejsende  havde  besøgt  en  god  Del 
af  denne  Egn  før;  meget  af  den  var  kortlagt  og  nogenlunde 
kendt.  Men  tidligere  Rejsende  havde  gennemfaret  denne 
Landsdel  i  Hast  frem  og  tilbage,  idet  de  kun  opholdt  sig  der 
længe  nok  til  at  opnaa  deres  Hensigt  —  at  undersøge,  iagt- 
tage og  muligvis  opdage  —  men  uden  fjerneste  Tanke  om  at 
forblive  der. 

Nogle  ganske  faa  Aar  efter  Pionerernes  Ankomst  dertil, 
da  »Guldfeberen«  var  paa  sit  højeste,  var  der  et  vildt  Storm- 
løb fra  Østen  til  Kalif ornien;  men  den  egentlige  Hensigt,  det 
altbesejrende  Ønske,  der  drev  Guldsøgerne  mod  Vest,  var  at 
erhverve  sig  saa  meget  de  kunde  af  det  gule  Metal  i  saa  kort 
en  Tid  som  muligt,  for  derefter  at  vende  tilbage  til  deres 


322 

Hjem  og  i  Ro  og  Mag  nyde,  hvad  de  saa  tillidsfuldt  haabede 
at  vinde  i  Hast. 

Senere  var  der  en  lignende  Udvandring  til  Alaska,  og  i 
samme  Hensigt,  uden  Tanke  eller  Forestilling  om  at  ned- 
sætte sig  i  Landet  og  grundlægge  Hjem  under  disse  kolde 
Breddegrader. 

»Mormon« -Udvandringen  til  Utah  —  den  Gang  mexikansk 
Territorium  —  staar  som  det  første  vellykkede  Forsøg  paa 
at  kolonisere  et  nyt  Land  i  de  Forenede  Staters  Historie. 
Kolonisering  betyder  mere  end  Udforskning  eller  Udnyttelse; 
det  betyder  en  Kamp  i  og  med  det  erhvervede  Land,  dets 
Jord,  Klima  og  andre  Tilstande,  en  Kamp  med  det  smukke 
Formaal,  at  oprette  Hjem  med  deres  Haver,  Marker  og  Enge, 
og  efterhaaden  Grundlæggelsen  og  Opbyggelsen  af  Lands- 
byer og  Købstæder. 

»Mormon« -Pionererne  var  Kolonister,  ikke  Eventyrere. 
Nogle  faa  Dage  efter  deres  Ankomst  —  Dage  anvendt  til  at 
pløje  og  plante  —  var  disse  Nybyggere  travlt  beskæftigede 
hver  Dag  tidligt  og  sent  med  at  bygge;  og  de  Bygninger,  de 
opførte,  var  ikke  blot  Huse,  men  Hjem. 

Hvad  byggede  de  af?  Af  Sand  og  Ler  fra  Dalens  Bund,  af 
Smaasten,  nedskyllede  af  Bjergstrømmene,  af  Salviebuske  og 
Ukrudtsstængler,  af  Kviste  og  tilhuggede  Stammer  fra  nær- 
liggende Bjergkløfter.  Huller  gravede  i  Jorden  var  blandt  de 
første  Boliger,  kælderlignende  Fordybninger  med  Mure  af 
Dynd  foroven,  nogle  faa  Fod  over  Jorden,  en  Stolpe  i  Midten 
tilstrækkeligt  afstivet,  og  et  Tag  lavet  af  Grene,  Buske  og 
Planter  overdækket  med  et  godt  Lag  Ler. 

Elendigt  Materiale  til  Hjem,  siger  De?  Nej;  det  var  kun 
middelmaadigt  Stof  at  bygge  Huse  af,  men  ganske  fortrinligt 
til  at  bygge  Hjem. 

Nedskriveren  af  disse  Linier  har  ofte  været  Gæst  i  et  saa- 
dant  Kælderhus  ude  i  Nybygderne,  hvor  Koloniseringen 
endnu  er  i  Gang;  thi  eftersom  Befolkningen  er  taget  til  der 
ude  i  Vesten,  og  Byer  og  Stæder  med  solide  og  imponerende 

Bygninger  har  rejst  sig  paa  de  første  Pionerers  Marker,  har 
Hjemsøgere,  lad  os  hellere  sige  Hjembyggere,  spredt  sig  og 
spreder  sig  ud  til  endnu  ubefolkede  Egne,  hvor  de  begynder 
paany  ligesom  deres  Bedsteforældre  begyndte  i  1847.  Ned- 
skriveren blev  underholdt  og  beværtet  med  en  udsøgt  Gæst- 
frihed i  nogle  af  disse  halvt  underjordiske  Boliger.  Mere  end 
én  Gang  har  han  været  ude  af  Stand  til  at  ryste  den  Følelse 
af  sig,  at  han  var  i  en  magisk  Fortryllelse. 

Kom,  lad  os  foretage  et  saadant  Besøg  sammen.  Du  siger, 
at  Gulvet  ser  ud  som  Dynd  —  kun  haardt  nedtrampet  og 
udglattet  Dynd?  Se  igen,  og  ikke  alene  Gulvet,  men  Væggene 
og  Loftet  er  samme  Materiale.  Ser  du  ikke  overalt  omkring 
os  disse  fine  Smaatræk,  der  giver  det  sorte  Dynd  en  højere 
Skønhed  end  Marmor?  Krukken  der  i  Hjørnet  fyldt  med 
vilde  Blomster  oplyser  bogstaveligt  Stedet  med  Himmelens 
og  de  sølvrandede  Skyers  sarte  Pragt,  forenet  med  Ørkenens 
straalende  Farver  —  den  forandrer  og  forvandler  baade  Gulv 
og  Vægge.  Se  de  improviserede  Møbler  —  ikke  nøgne  Sæder, 
men  med  Puder  og  Betræk,  som  kun  en  Kvinde  forstaar  at 
tilvirke  og  anbringe.  Jo,  der  maa  være  en  Kvinde  og  Børn 
ogsaa  —  ellers  vilde  der  ikke  have  været  nogen  magisk 
Krukke  med  Blomster,  baade  Gulv  og  Vægge  vilde  kun  have 
været  Dynd;  hele  Stedet  vilde  kun  have  været  et  Hus,  og 
tilmed  et  meget  daarligt  Hus;  men  se,  det  er  i  Sandhed  et 
Hjem.  Her  kommer  Fader,  Moder  og  Børn.  Betragt  deres 
lyse  Smil,  lyt  til  deres  glade  Stemmer;  luk  dit  Hjerte  op  for 
den  Velkomsthilsen,  som  kun  et  virkeligt  Hjem  kan  byde  en 
Gæst. 

Mænd  kan  bygge  Huse,  men  Kvinder  danner  Hjem.  Huse 
laves  af  Træ,  Sten  og  Jærn,  Glas,  Ler,  Kalk  og  Sand.  Hjem 
er  dannet  af  venlig  og  gensidig  Forstaaelse,  af  Hjælpsomhed 
og  villigt  Samarbejde,  af  Kærlighed  og  Bøn.  Mange  af  os 
har  været  i  fattige  Boliger,  illuminerede  med  al  den  Skøn- 
hed, der  horer  til  et  rigtigt  Hjem;  og  vi  har  været  i  kostbare 
Paladser,  der  kun  var  Huse.  Tænk  nu  ikke,  at  et  virkeligt 

Hjem  nødvendigvis  maa  være  fattigt.  Der  er  ogsaa  tarvelige 
Huse  og  pragtfulde  Hjem.  Det  er  ikke  Indvaanernes  større 
eller  mindre  Velstand,  der  bestemmer,  om  det  er  et  Hus  eller 
et  Hjem. 

Ligesom  tarvelige  Huse  kan  forvandles  til  ypperlige  Hjem, 
saaledes  kan  de  bedste  Hjem  synke  ned  til  at  blive  uind- 
bydende Huse.  En  ren  og  god  Livsførelse  er  den  Tryllestav, 
der  forvandler  den  fattigste  Bolig  til  en  Helligdom.  Synd  er 
en  Kræftskade,  under  hvis  fordærvende  Indflydelse  det 
lykkelige  Hjem  synker  i  Grus,  og  uagtet  det  maaske  timeligt 
holdes  vedlige  som  et  prægtigt  Hus,  saa  er  det  dog  kun  et 
Vrag  af,  hvad  der  en  Gang  var  et  Hjem. 

I  de  senere  Aartier  har  vi  hørt  meget  om  Omgivelsernes 
Indflydelse  paa  Karakteren.  Vi  bliver  ubetinget  paavirkede 
af  vore  Omgivelser.  Derfor  er  det  indlysende,  at  vi  bør  stræbe 
efter  at  gøre  vore  Livsforhold  saa  sunde,  rene  og  gode  som 
muligt.  Fine  Klæder  er  ikke  altid  Tegn  paa  Renlighed  eller 
virkelig  Skønhed,  ligesom  en  lappet  Skjorte  eller  bagflikket 
Sko  tilkendegiver  det  modsatte.  I  stor  Udstrækning  er  vi  i 
Stand  til  selv  at  afgøre,  hvad  Atmosfære  vi  vil  leve  i  og 
danne  og  opbygge  vore  Hjem,  der  har  saa  stor  en  Indfly- 
delse paa  vort  Liv. 

Hvor  bor  du  —  i  et  Hus  eller  et  Hjem?  Er  du  taknemme- 
lig og  glad  for  din  Bolig?  Det  vil  naturligvis  sige,  for  den 
Del  af  den,  der  udgør  Hjemmet.  Husk  altid  paa,  at  Hjemmet 
omfatter  Huset,  men  Huset  er  i  det  højeste  kun  en  Del  af 
Hjemmet.  Meget  afhænger  af,  hvor  vi  lever,  og  af,  hvad  vi 
selv  gør  Stedet  til.  Er  det  dig  en  Glæde  at  have  Venner  til  at 
besøge  dit  Hjem,  og  opholde  sig  der  med  dig  af  og  til? 

To  af  Herrens  Disciple  spurgte  ham,  da  de  første  Gang  var 
sammen  med  ham:  »Mester,  hvor  opholder  du  dig?«  Hvortil 
han  venligt  svarede:  »Kommer  og  ser«! 

Saaledes  siger  de  Sidste-Dages  Hellige  til  Menneskene  i 
Verden,  af  hvilke  nogle  lægger  en  nysgerrig  Mistænksomhed 
for  Dagen  med  Hensyn  til,  hvor  og  hvorledes  vi  lever,  og 

hvad  vi  lever  for.  Vi  lever  i  Hjem,  gjort  dyrebare  ved  et 
inderligt  Familielivs  Baand,  helligede  i  Kærlighed  og  ind- 
viede ved  Bøn.  Kommer  og  ser! 


PROFETI  OG  AABENBARING. 

(Af  Ældste  B.  H.  Roberts.) 

Profetiens  og  Aabenbaringens  Aand  er  nødvendig  i  Kirken 
til  Vejledningen  af  dens  Embedsmænd  i  Udførelsen  af  deres 
Pligter.  Det  er  ørkesløst  at  hævde,  at  den  Vejledning,  som 
Aabenbaringens  Aand  gav  til  Herrens  Tjenere  i  gamle  Dage, 
vil  være  tilstrækkelig  for  Guds  Præstedomme  nu.  Man  kunde 
med  lige  saa  god  Grund  gøre  gældende,  at  Mølleren  i  Dag 
kunde  male  Korn  med  det  Vand,  der  gik  over  hans  Mølle- 
hjul igaar.  De  Forhold,  under  hvilke  Guds  Kirke  eksisterer 
i  forskellige  Tidsaldre,  forandrer  sig  i  det  uendelige;  derfor 
trænger  Kirkens  Embedsmænd  altid  til  guddommelig  Vejled- 
ning, som  kun  kan  komme  til  dem  gennem  Aabenbaring.  De 
Aabenbaringer,  der  blev  givne  til  Patriarkerne  fra  Adam  til 
Abraham  og  Melchizedek  var  ikke  tilstrækkelige  til  at  lede 
Moses  i  den  Gerning,  som  kan  skulde  udføre  i  den  af  ham 
repræsenterede  Husholdning.  Ejheller  var  de  talrige  Aaben- 
baringer givne  til  Moses,  tilstrækkelige  til  at  vejlede  hans 
Efterfølger,  Josva,  i  hans  Stilling  som  Israels  Fører;  men  et 
Middel  blev  tilvejebragt,  hvorigennem  Herrens  Ord  kunde 
komme  til  ham,  nemlig  ved  Urim  og  Thummim,  der  var  i 
Ypperstepræstens  Besiddelse. 

Saaledes  var  heller  ikke  Aabenbaringerne  givne  til  Moses, 
Josva  og  hans  Efterfølgere,  Dommerne  og  Profeterne  i  Israel, 
anset  for  at  være  tilstrækkelige  til  at  lede  Apostlene,  de  Halv- 
fjerds og  Ældsterne  i  deres  Arbejde  i  den  evangeliske  Udde- 
ling, som  den  Herre  Jesus  paabegyndte.  Ejheller  var  Aaben- 
baringerne givne  til  de  første  Apostle  tilstrækkelige  til  at  lede 
Pauli  og  hans  Medarbejderes  Arbejde  under  de  stadigt  skif- 

tende  Forhold,  i  hvilke  de  befandt  sig.  Efter  at  have  rejst 
gennem  Frygien  og  over  hele  Galatien,  da  var  det  Pauli  Hen- 
sigt, at  drage  ind  i  Asien  for  at  forkynde  Ordet;  men  han 
blev  forbudt  at  gøre  dette  af  den  Helligaand  —  nemlig,  ved 
Aabenbaring.  Senere  vilde  han  drage  ind  i  Bitynien,  men 
Aanden  tilstedte  ham  det  ikke  —  det  vil  sige,  han  blev  ved 
Aabenbaring  forbudt  at  besøge  det  Land.  Derefter  blev  han 
ved  et  inspireret  Syn  kaldet  til  Makedonien,  og  paabegyndte 
der  et  vidunderligt  Missionsarbejde,  der  havde  til  Følge,  at 
Kundskaben  om  Evangeliet  spredtes  gennem  Makedonien, 
Grækenland  og  den  vestlige  Del  af  det  romerske  Rige.  Paa 
lignende  Maade  behøver  Ordets  Forkyndere  i  Kristi  Kirke  i 
alle  følgende  Slægtled  og  ikke  mindst  i  vore  Dage,  absolut 
Aabenbarelsens  og  Profetiens  Aand  til  at  lede  deres  Arbejde, 
dersom  dette  Arbejde  skal  være  nyttebringende  og  antageligt 
af  Herren. 

Profetiens  og  Aabenbaringens  Aand  er  nødvendig  i  Kirken, 
ikke  alene  til  at  udkaare  dens  Embedsmænd  og  lede  dem  i 
deres  Gerning,  men  ogsaa  til  at  undervise,  formane,  irette- 
sætte, trøste  og  advare  dens  Medlemmer.  Hvorledes  skal  de 
ellers  blive  bevarede  fra  Lærdomsvildfarelser  og  den  deraf 
følgende  Uenighed  og  Adskillelse?  Menneskers  Veje  er  ikke 
Guds  Veje,  og  der  synes  næsten  at  være  en  Trang  i  Menneske- 
naturen til  at  vandre  bort  fra  Herren  og  finde  paa  mange 
mærkelige  Erstatninger.  Menneskelig  Visdom  er  ikke  til- 
strækkelig til  at  rette  Vildfarelser  og  advare  de  Hellige;  thi 
de  Ting,  der  hører  Gud  til,  kan  ingen  erkende,  uden  ved  Guds 
Aand.  Følgelig  er  det  nødvendigt,  at  Kirkens  Præstedømme 
er  i  Besiddelse  af  Profetiens  og  Aabenbarelsens  Aand. 

Ejheller  er  det  nok,  at  Præstedømmet  er  inspireret  af  Gud; 
thi  alle  Kirkens  Medlemmer  har  i  lige  saa  høj  Grad  Ret  dertil 
—  til  Folket  saavel  som  til  Præsterne  er  den  Helligaand  lovet, 
og  Folket  har  Brug  for  den  lige  saa  meget  som  disse,  thi  »det 
naturlige  Menneske  tager  ikke  imod  de  Ting,  som  hører  Guds 
Aand  til;  thi  de  er  ham  en  Daarskab,  og  han  kan  ikke  erkende 

dem,  thi  de  bedømmes  aandeligt«.  Derfor  er  det  nødvendigt, 
at  de,  der  lytter,  er  inspirerede  af  den  samme  Aand,  som  de, 
der  underviser.  »Det  er  skrevet,«  siger  Paulus,  »hvad  intet 
Øje  har  set,  og  intet  Øre  har  hørt,  og  ikke  er  opkommet  i 
noget  Menneskes  Hjerte,  hvad  Gud  har  beredt  dem,  som  elske 
ham.  Men  os  aabenbarede  Gud  det  ved  Aanden,  thi  Aanden 

ransager  alle  Ting,  ogsaa  Guds  Dybder   Men  vi  har 

ikke  faaet  Verdens  Aand,  men  Aanden  fra  Gud,  for  at  vi 
kunne  vide,  hvad  der  er  os  skænket  af  Gud«.  Dersom  nu  de 
Hellige  i  Kristendommens  første  Dage  var  velsignede  med 
Profetiens  og  Aabenbarelsens  Aand,  hvorfor  skulde  den  saa 
ikke  være  hos  de  Hellige  i  alle  følgende  Tidsaldre,  eftersom 
den  blev  lovet  til  dem,  saavel  som  til  de  første  Kristne,  og 
hos  Gud  er  der  ikke  Personsanseelse?  Hvorfor  skulde  de 
Kristne  ikke  i  vore  Dage  have  Profetiens  Aand  til  at  oplyse 
og  trøste  deres  Sjæle  og  advare  dem  mod  kommende  Begiven- 
heder? 


ET  FORSPILDT  LIV. 

Der  er  intet  saa  tragisk,  som  et  forspildt  Liv.  Af  hele  mit 
Hjerte  beklager  jeg  det  Menneske,  der  staaende  paa  Gravens 
Rand  tvinges  til  at  se  tilbage  paa  et  forspildt  Liv,  paa  en 
mørk,  forsumpet  Tilværelse,  et  egennyttigt,  begærligt,  hen- 
synsløst Liv,  altid  optaget  af  sine  egne  Interesser  uden  at  tage 
andres  i  Betragtning.  Et  saadant  Menneske  kan  aldrig  kende 
noget  til  det  virkelige  Livs  Glæder,  til  den  Tilfredshed  og 
Lykke,  der  kommer  gennem  selvfornægtende  Handlinger  og 
Hensynsfuldhed  mod  andre. 

(Success.) 

HERRENS  AAND. 

Det  er  Hensigten  i  de  følgende  Linier  at  betragte  Betyd- 
ningsfuldheden af  Herrens  Aand  som  et  Middel  til  Forstaaelse 
af  os  selv  og  Tilværelsen,  og  som  en  Indflydelse,  der  tildanner 
vort  Liv. 

Skriften  erklærer,  at  »der  er  en  Aand  i  Mennesket,  og  den 
Almægtiges  Aand  gør  ham  forstandig«.  Gaar  vi  ud  fra  Sand- 
heden af  disse  Ord,  og  tror  vi  paa  Læren  om  Modsætninger 
i  alle  Ting  i  saa  stor  Udstrækning,  at  vi  overbevises  om  Til- 
værelsen af  et  Væsen,  der  bruger  al  sin  Magt  til  at  stride  imod 
Gud,  da  kan  vi  uden  Frygt  for  Modsigelse  ligeledes  sige,  at 
der  er  en  Aand  i  Mennesket,  og  den  onde  Aands  Indflydelse 
gør  den  uforstandig. 

Mennesket  befinder  sig  altsaa  mellem  to  mod  hinanden 
stridende  Indflydelser,  og  har  Valget  mellem  disse;  men  denne 
Frihed  til  at  vælge  er  en  Gave,  som  den  ene  af  disse  to  Mag- 
ter, Gud  og  Satan,  gav  til  Mennesket,  men  som  den  anden 
vilde  berøve  ham.  Var  det  lykkedes  Morgenrødens  Søn  at 
gennemføre  sin  Plan  vedrørende  vor  jordiske  Tilværelse,  da 
vilde  vi  ikke  have  modtaget  vor  Handlefrihed,  men  vilde  have 
været  berovet  Herrens  Aand,  og  vor  Tilstand  under  hans 
»Regering«  vil  vi  kunne  danne  os  et  Begreb  om,  ved  at  over- 
veje Præsident  Joseph  F.  Smiths  Ord  om  dette  Emne: 

»Intet  Menneske  fødes  til  Jorden  uden  at  besidde  en  Del  af 
Guds  Aand,  og  det  er  denne  Guds  Aand,  der  giver  hans  Sjæl 
Forstand.  Uden  denne  vilde  han  kun  være  et  Dyr,  ligesom 
den  øvrige  Del  af  Dyreriget,  uden  Forstand,  uden  Omtanke, 
uden  Tænkeevne,  Hensigt  og  Ansvarsfølelse  udover  Trangen 
til  at  tilfredsstille  sin  Hunger  og  Tørst  ligesom  Dyrene.  Han 
er  skabt  i  selve  Guds  Billede,  saa  at  han  kunde  tænke,  over- 
veje, bede,  udøve  Tro  og  kan  bruge  sine  Evner  til  Opnaaelsen 
af  sit  Hjertes  Ønsker,  eftersom  han  anvender  sine  Kræfter  i 
den  rigtige  Retning  og  bliver  derved  berettiget  til  en  forøget 
Andel  af  den  Almægtiges  Aand  til  at  lede  ham  fremad  til 

endnu  hojere  Intelligens,  til  forøget  Velstand  og  Lykke  i  Ver- 
den; men  i  Forhold  til  hans  Misbrug  af  sine  Evner  i  det 
ondes  Tjeneste,  vil  den  Almægtiges  Inspiration  bortdrages  fra 
ham  indtil  hans  Sind  bliver  saa  formørket  og  tomt,  at  han, 
hvad  hans  Kundskab  om  Gud  angaar,  er  ligesaa  uvidende  som 
det  umælende  Dyr.« 

Herrens  Aands  store  og  almindelige  Opgave  er  at  oplyse 
Menneskene  og  vejlede  dem  gennem  Livet  paa  Jorden.  Om 
Forskellen  mellem  den  Helligaand  og  Herrens  Aand,  har  Jo- 
seph F.  Smith  udtalt  følgende: 

»Det  Spørgsmaal  bliver  ofte  stillet:  Er  der  Forskel  paa  Her- 
rens Aand  og  den  Helligaand?  Disse  Udtryk  bruges  ofte  i 
Flæng,  det  ene  for  det  andet.  Vi  siger  ofte  Guds  Aand,  naar 
vi  mener  den  Helligaand,  ligeledes  siger  vi  Helligaanden, 
naar  vi  mener  Guds  Aand.  Den  Helligaand  er  en  Personlig- 
hed i  Guddommen  og  ikke  det  samme  som  den  Aand,  der 
oplyser  ethvert  Menneske,  der  kommer  til  Verden.  Det  er 
Guds  Aand,  der  udgaar  til  Verden  gennem  Jesus  Kristus,  som 
oplyser  ethvert  Menneske,  der  kommer  til  Verden,  og  som 
stræber  med  dem  indtil  den  bringer  dem  til  en  Kundskab 
om  Sandheden  og  Besiddelsen  af  den  Helligaands  højere  Lys 
og  Vidnesbyrd.« 

Gennem  Herrens  Aands  oplysende  Indflydelse  vil  Menne- 
skene lære  at  forstaa,  at  »Gavmildhed  betaler  sig  bedre  end 
Begærlighed,  at  Venlighed  er  stærkere  end  Grumhed,  Tilgi- 
velse mere  velsignet  end  Hævn,  og  Frihed  en  bedre  Regent 
end  Magt.« 

Guds  Aand  er  Betingelsen  for  Fremadskriden  og  Udvikling. 
En  af  dens  vigtige  Egenskaber  er  Orden.  Forstaaelse  uden 
ordensmæssig  Anvendelse  af  denne  er  lig  Tro  uden  Gernin- 
ger, Tanker  uden  Udtryk.  »Mit  Hus  er  et  Ordenshus,  og  ikke 
et  Forvirringshus«  (Pag.  Bog  132  : 8).  Dette  Skriftsted  kan 
have  en  fysisk  saavel  som  aandelig  Anvendelse. 

Guds  Aand  tilskynder  til  Opdagelser.  »Og  jeg  saa,  og  se, 
der  var  iblandt  Hedningerne  en  Mand,  som  var  adskilt  fra 

sine  Brødres  Sæd  ved  de  mange  Vande;  og  jeg  saa,  at  Guds 
Aand  kom  ned  og  virkede  paa  Manden;  og  han  for  hen  over 
de  mange  Vande,  lige  til  mine  Brødres  Sæd,  som  var  i  det  for- 
jættede Land.«  (1.  Nephi,  13  :  12). 

Den  efter  Kundskab  tørstende  Columbus  blev  oplyst  af  den 
Almægtiges  Inspiration  ligesom  Joseph  Smith,  da  han  øn- 
skede at  vide,  hvilken  af  Kirkerne  han  skulde  slutte  sig  til, 
men  de  var  alle  forvirrede  med  Hensyn  til  deres  Gudsbegreb. 
Ethvert  Skridt  fremad,  som  Videnskaben  er  i  Stand  til  at 
gøre,  er  Resultatet  af  Herrens  Aands  Indflydelse.  De  Opda- 
gelser, der  har  sat  Børnedødeligheden  ned;  Opfindelser,  der 
gør  det  muligt  for  Mennesket  at  udføre  mere  i  en  Dag,  end 
han  tidligere  kunde  paa  en  Maaned,  at  rejse  længere  paa  en 
Time,  end  han  før  kunde  paa  en  Dag,  at  samtale  med  flere 
Mennesker  i  et  Minut,  end  han  tidligere  var  i  Stand  til  i  en 
Levetid  —  alle  disse  Ting  skyldes  Guds  Aands  Indskydelser, 
hvilke  Menneskene  har  handlet  efter. 

Det  er  opmuntrende  at  lægge  Mærke  til,  at  de  største  af 
disse  Fremskridtsmænd,  der  ikke  helt  umotiveret  kan  kaldes 
videnskabelige  Frelsere,  anerkender  den  Oplysningens  Kilde, 
hvorfra  de  har  øst  og  som  gjorde  deres  Opfindelser  eller  Op- 
dagelser mulige. 

Herrens  Aand  er  en  Fredens  og  Frihedens  Aand.  »Og  det 
skete,  at  jeg  saa,  at  Guds  Aand  virkede  paa  andre  Hedninger; 
og  de  gik  ud  af  Fangenskab  og  for  over  de  mange  Vande.  Og 
jeg  saa,  at  Herrens  Aand  var  over  Hedningerne,  og  de  havde 
Fremgang  i  Landet.« 

Trangen  til  og  Bestræbelserne  for  Fred  og  Fordragelighed 
blandt  Menneskene  er  fra  Herren,  men  slavisk  Underkastelse 
eller  Fred  paa  Bekostning  af  Frihed,  er  ikke  i  Harmoni  med 
Aanden  fra  ham,  der  drev  Vekselererne  ud  af  Templet  og 
sagde  til  Satan:  Vig  bag  mig.  Paa  dette  Grundlag  kan  vi  for- 
staa,  hvad  han  mente,  naar  han  sagde:  »Jeg  er  ikke  kommen 
for  at  bringe  Fred  til  Verden«,  thi  han  vidste,  at  Fred  blandt 
Mennesker  ikke  kunde  frembringes  ved  et  Magtbud. 

Guds  Aand  er  en  Virksomhedens  og  Selvopofrelsens  Aand. 
Eftersom  Guds  Aands  Ledsagelse  er  utvungen  og  fri,  er  den 
uforenelig  med  Modvillighed  eller  befalet  Trofasthed.  Den 
bringer  aldrig  Mennesket  i  Trældom.  Den  leder  Mennesket  til 
at  udføre  sin  Tjenestegerning  som  et  Privilegium  og  med 
Glæde.  Denne  Aand  betyder  Hjælpsomhed  forenet  med  For- 
beredelse, Ledelse  forenet  med  Kærlighed.  Den  er  mesterlig 
saavel  som  ydmyg;  dens  Virksomhed  udspringer  fra  det  indre, 
henter  Styrke  fra  oven  og  fremkalder  Taknemmelighed  her- 
nede. Det  er  den  Slags  Tjeneste  Frelseren  talte  om,  da  han 
sagde,  at  »den  største  blandt  eder  er  alles  Tjener«,  en  Ger- 
ning ligesaa  uimodstaaelig,  som  Solstraalen  og  ligesaa  sikker 
paa  Kronen,  som  Sandheden  er  paa  Sejr. 

Opofrelsen  begynder,  hvor  Bekvemmeligheden  ophører.  Fra 
at  give  et  Smil  eller  et  venligt  Ord  til  at  træde  tilside,  at  en 
anden  kan  passere,  eller  at  give  sit  Liv,  at  en  anden  kan  leve. 
Aandens  Tilskyndelser  til  Selvopofrelser  bringer  større  aande- 
lige  Værdier  end  noget  andet  i  Universet,  hvis  de  følges.  »Og 
jeg  skal,  naar  jeg  bliver  ophøjet  fra  Jorden,  drage  alle  til 
mig.«  (Joh.  12  :  32,  33).  Faa  bliver  maaske  kaldet  til  at  dø 
for  andre,  men  alle  er  kaldet  til  at  leve  for  andre,  og  ved  at 
gøre  dette,  følger  vi  blot  vor  Frelsers  store  Eksempel. 

(Rel.  Soc.  Magazine.) 


GUD,  VOR  FADER. 

(Af  Ældste  Nephi  Jensen  i  »Liahona«.) 

Det  mest  kraftfulde  Ord,  vi  udtaler,  er  et  lille  Ord.  Det 
staves  med  blot  tre  Bogstaver.  Det  er  Ordet  »Gud«.  Det  er 
Benævnelsen  paa  det  helligste  Begreb,  der  beskæftiger  Men- 
neskers Tanker.  Det  er  det  ophøjede  Navn  paa  Universets 
alvise,  almægtige  og  alkærlige  Hersker. 

Alle  vore  Begreber  om  det  største  og  bedste  i  Livet  udgaar 
fra  vor  Forestilling  om  Gud.  Vor  Ide  om  Retfærdighed,  vor 

Forestilling  om  Rettighed,  vor  Forstaaelse  af  Sandhed,  vort 
Forhold  til  det  gode,  og  vor  Paaskonnelse  af,  hvad  der  er 
smukt  og  ophøjet,  er  altsammen  afhængig  af  vort  Begreb  om 
Gud. 

Dersom  vor  Forestilling  om  Guddommen  er  vag  og  ube- 
stemt, vil  vore  Begreber  om  Ret  og  Uret  være  svævende  og 
holdningsløse.  Dersom  vi,  for  Eks.  tænker  os  Skaberen  som 
en  formløs,  allestedsnærværende  Aand  eller  Energi,  vil  vor 
Tro  paa  ham  ikke  i  nogen  nævneværdig  Grad  indvirke  paa 
vor  Handlemaade.  Men  dersom  vi  i  vort  Sind  har  en  bestemt 
Forestilling  om  Gud  som  en  herliggjort,  miskundelig  Person- 
lighed i  menneskelig  Skikkelse,  der  virkeligt  hører  og  besva- 
rer vore  Bonner,  da  vil  vor  Tro  paa  ham  paavirke  hele  vor 
Livsførelse. 

En  upersonlig  Kraft  kan  ikke  være  Genstand  for  vor  Tro. 
Antag,  for  Eks.,  at  vi  tænker  os  Gud  som  »evig  Energi«,  kunde 
vi  bede  med  Tro?  Tænk  om  vi  skulde  bede:  »O,  du  evige 
Energi«.  Man  kunde  ikke  bede  til  en  saadan  Guddom  med 
nogen  Vished  for  at  faa  Bønnen  besvaret.  Kun  naar  vi  med 
Forstaaelse  kan  sige:  »Vor  Fader,  du,  som  er  i  Himmelen«, 
kan  vi  bede  i  Aand  og  Sandhed. 

Himmelens  og  Jordens  Skaber  omtales  som  Abrahams, 
Isaks  og  Jakobs  Gud.  Han  har  en  bestemt  Bolig.  Han  er  ikke 
blot  en  formløs  Kraft.  Kort  efter  at  Jesus  var  opstanden  mødte 
han  Marie  i  Haven.  Først  kendte  hun  ham  ikke,  men  da  han 
talte  til  hende,  saa  hun,  at  det  var  Herren.  I  overstrømmende 
Glæde  rakte  hun  Hænderne  frem  mod  ham,  men  han  sagde 
til  hende:  »Rør  ikke  ved  mig,  thi  jeg  er  endnu  ikke  opfaren 
til  min  Fader;  men  gaa  til  mine  Brødre  og  sig  dem:  Jeg  farer 
op  til  min  Fader  og  eders  Fader  og  til  min  Gud  og  eders 
Gud.«  (Joh.  20  :  17)  Læg  Mærke  til  Ordene:  »Jeg  farer  op  til 
min  Fader«.  De  er  meget  udtryksfulde.  De  lærer  os,  at  Gud 
har  et  særligt  Opholdssted.  Jesus  vilde  ikke  have  talt  om  at 
»fare  op«  til  sin  Fader,  dersom  Faderen  var  en  formløs  Aand, 
der  er  lige  saa  meget  et  Sted,  som  et  andet. 

Faderen  har  ikke  alene  et  bestemt  Opholdssted,  men  han 
indtager  ogsaa  en  Plads  og  Stilling  i  Forhold  til  andre  Person- 
ligheder. Paulus  fortæller  os,  at  Jesus  »har  sat  sig  ved  Maje- 
stætens hojre  Haand  i  det  høje«  (Heb.  3  :  1).  Stefanus  vidner 
om  den  samme  Sandhed.  Da  han  blev  stenet  til  døde  læser 
vi,  at  han  »stirrede  op  imod  Himmelen  og  saa  ....  Jesus  staa- 
ende  ved  Guds  højre  Haand«  (Ap.  Ger.  7  :  55). 

Vor  himmelske  Fader  har  Form,  Størrelse  og  Udseende. 
Skrifterne  fremsætter  aldeles  uomstødeligt  denne  hellige 
Sandhed.  I  den  første  Bog  i  Bibelen  berettes,  at  Mennesket 
blev  skabt  i  Guds  »Billede«  og  »Lignelse«.  Bemærk  Ordet 
Billede  i  Teksten.  Det  oprindelige  Ord  har  en  bestemt  Betyd- 
ning. Det  kan  ikke,  som  de  fleste  af  vore  kristne  Venner  siger, 
mene  en  aandelig  Lighed.  Det  er  oversat  fra  det  latinske 
»imago«  og  betyder  en  Imitation  af  en  Person  eller  Ting  »i 
fast  Form«.  Med  andre  Ord,  det  betyder  »en  tilhugget  Efter- 
ligning eller  modelleret  Repræsentation  af  Person«. 

Det  nye  Testamente  er  lige  saa  utvetydigt  som  det  gamle, 
hvad  Læren  om  Guds  Personlighed  angaar.  I  sit  Brev  til  de 
Hellige  siger  Jakob,  at  Menneskene  er  blevne  til  efter  »Guds 
Lighed«  (Jak.  3  :  9).  Paulus  siger  i  sit  Brev  til  Filippenserne, 
at  Jesus  Kristus  er  »Gud  lig«  (Fil.  2  :  6). 

Gud  besidder  de  samme  Egenskaber,  som  organiserede  in- 
telligente Væsener,  Evnen  til  at  se,  høre  og  tale.  I  1.  Mosebog 
21  :  17  siges  der,  at  »Gud  hørte  Drengens  Røst«.  I  5.  Moseb. 
berettes,  at  »Gud  talte  til  os  ved  Horeb«.  Johannes  siger  i  et 
af  sine  Breve,  at  »Gud  er  Kærlighed«  (1.  Joh.  4  :  8). 

Jesu  Kristi  Liv  paa  Jorden  giver  os  det  tydeligste  og  mest 
tilfredsstillende  Bevis  for,  at  Gud  Faderen  er  et  personligt 
Væsen.  Ved  sin  Fødsel  var  Jesus  i  Form  og  Udseende  ganske 
som  andre  Børn.  Da  de  vise  Mænd  kom  med  deres  Gaver, 
saa  de  et  lille  Barn,  et  lille  menneskeligt  Væsen.  Og  dog,  hvad 
var  det  de  saa?  De  saa  —  Guds  Son,  det  samme  Væsen,  som 
var  hos  Gud  i  Begyndelsen  og  ved  hvem  Gud  skabte  Verden. 

Dette  Barn  vokste  op.  Tolv  Aar  gammel  fandt  de  ham  en 

Dag  i  Templet,  hvor  han  diskuterede  med  Datidens  lærde 
Mænd,  der  forundrede  sig  over  hans  Lærdom.  Naar  disse  Lov- 
kyndige og  Skriftkloge  betragtede  dette  Barn,  saa  de  en  Dreng, 
der  i  Udseende,  Størrelse  og  Optræden  lignede  enhver  anden 
Dreng. 

Under  hans  Opvækst  mistede  denne  Dreng  ikke  noget  af  sin 
menneskelige  Form  og  Udseende.  Da  han  var  bleven  en  fuld- 
voksen Mand,  lignede  han  andre  Mennesker  saa  meget,  at  Jø- 
derne sagde  om  ham:  »Er  dette  ikke  Tømrermandens  Søn?« 
Hvad  mente  Jøderne?  De  mente,  at  Jesus  ikke  kunde  være 
Guds  Søn,  fordi  han  hørte  til  Tømrermandens  Familie  og  var 
i  Udseende  ganske  som  andre  Mænd. 

Ejheller  mistede  han  sin  menneskelige  Skikkelse  under 
Forandringen  fra  Dødelighed  til  Udødelighed.  Efter  hans  Op- 
standelse viste  han  sig  i  Værelset,  hvor  hans  ti  Disciple  op- 
holdt sig.  Først  troede  de,  at  han  var  en  Aand.  Jesus  forstod 
deres  Tanker,  og  sagde  til  dem:  »Føler  paa  mig  og  ser;  thi  en 
Aand  har  ikke  Kød  og  Ben,  som  I  ser,  at  jeg  har«  (Luk. 
24  :  39). 

Denne  Jesus,  der  som  Barn  var  lig  andre  Menneskebørn  i 
Udseende,  der  som  Dreng  og  Voksen  var  lig  andre  Drenge  og 
Mænd,  og  som  efter  sin  Opstandelse  havde  et  haandgribeligt 
Legeme  af  »Kød  og  Ben«,  opfor  til  sin  Fader  i  Himmelen. 

En  Dag,  medens  han  var  hos  sine  Disciple,  sagde  Filip  til 
ham:  »Mester,  vis  os  Faderen«.  Jesus  svarede:  »Saa  lang  en 
Tid  har  jeg  været  hos  eder,  og  du  kendte  mig  ikke,  Filip? 
Den,  som  har  set  mig,  har  set  Faderen;  hvorledes  kan  du  da 
sige:  Vis  os  Faderen?«  (Joh.  14  : 9).  Hvad  var  Mesterens  Me- 
ning? Han  mente,  at  han  i  Form,  Størrelse  og  Udseende  var 
ganske  som  sin  Fader  i  Himmelen.  Paulus,  Hedningernes 
Apostel,  forstod  tilfulde  denne  store  Sandhed.  Han  skrev  der- 
om i  sit  Brev  til  Hebræerne:  »Han,  som  —  efterdi  han  er  hans 
Herligheds  Glans  og  hans  Væsens  udtrykte  Billede,  og  bærer 
alle  Ting  med  sin  Krafts  —  efter  at  have  gjort  Renselse  fra 
Synderne  har  sat  sig  ved  Majestætens  højre  Haand  i  det  høje.« 
(Heb.  1  : 3). 

Altsaa  maa  Himmelens  og  Jordens  Skaber,  vor  evige  Fader, 
ogsaa  være  en  virkelig  Personlighed.  Han  har  Form  og  Stør- 
relse. Han  er  i  Udseende  det  »udtrykte  Billede«  og  Lignelse 
af  Jesus  Kristus. 

Men  nogen  vil  maaske  sige:  »Erklærer  Skrifterne  ikke  ud- 
trykkeligt, at  Gud  er  en  Aand?«  Jo,  saaledes  siger  Bibelen. 
Men  hvad  menes  der  hermed?  Betyder  det,  at  han  er  formløs? 
Absolut  ikke.  Aander  har  Form.  Den  mest  vigtige  Del  af  Men- 
nesket er  Aanden.  Det  kan  med  Sandhed  siges,  at  »Menne- 
sket er  Aand«.  Men  et  saadant  Udtryk  vilde  ikke  betyde,  at 
Mennesket  ikke  havde  et  Legeme.  Lige  saa  lidt  kan  Bibelens 
Ord,  »Gud  er  en  Aand«  betyde,  at  Gud  ikke  har  et  Legeme. 

Men,  siger  en  anden,  hvad  vil  De  gore  med  Davids  Udta- 
lelse, »reder  jeg  mit  Leje  i  Dødsriget,  se,  da  er  du  der« 
(Ps.  139:8)?  Beviser  dette  ikke,  at  Gud  er  allesteds- 
nærværende? Jo,  Gud  er  allestedsnærværende,  men  paa 
hvad  Maade?  Et  dagligdags  Eksempel  vil  give  os  Svaret. 
Præsident  Coolidge  er,  ved  sin  Indflydelse  og  Myndighed 
tilstede  samtidig  overalt  i  de  Forenede  Staters  udstrakte 
Omraade,  men  som  Person  er  han  kun  et  Sted  ad  Gangen. 
Gud  er  tilstede  overalt  i  Universet  ved  og  igennem  hans  Aands 
Indflydelse  og  Kraft.  Men  Gud,  den  forherligede  Personlighed, 
er  kun  til  Stede  et  Sted  ad  Gangen. 

Den  sande  Gud  er  et  herliggjort,  majestætisk  Væsen,  i  hvis 
Billede  og  Lignelse  vi  er  skabt.  Han  har  et  Legeme  af  Kød  og 
Ben  lige  saa  følbart  som  Menneskets.  Han  er  vor  alvise  Fa- 
der, vore  udødelige  Aanders  Ophav.  Vi  er  i  Sandhed  hans 
Børn.  Vi  kom  fra  hans  herlige  Bolig,  og  ved  Adlydelsen  og 
Efterlevelsen  af  hans  Evangelium  vil  vi  faa  Lejlighed  til  at 
komme  tilbage  til  ham. 

Paa  Grund  af  vort  nære  Slægtskab  til  ham,  aabenbaret  til 
os  ved  Evangeliets  Gengivelse,  kan  vi  stole  paa  ham  med  den 
Tillidsfuldhed,  som  et  Barn  har  til  sine  jordiske  Forældre. 
Vi  kan  betro  os  til  ham,  og  samtale  med  ham  gennem  hans 
hellige  Aand  i  Bøn  og  Paakaldelse. 

De  smukke  og  følelsesfulde  Ord  i  Herrens  Bøn  —  Vor  Fa- 

der,  du,  som  er  i  Himmelen  —  tilkendegiver  det  sande  For- 
hold. Han  er  i  Sandhed  vor  himmelske  Fader.  Helliget  være 
hans  Navn. 


VAAGN  OP,  I  HERRENS  FOLK. 

(Mel.:    Songs  of  Zion,  Nr.  228.) 
Vaagn  op,  I  Herrens  Folk,  vaagn  op; 
Med  Tro  søg  eders  Gud  i  Løn, 
Anraab  om  Hjælp  mod  Syndens  Vold, 
Faa  Kraft  fra  ham  ved  ydmyg  Bøn. 

Vaagn  op,  og  kom  fra  Babel  ud, 
Bort  fra  en  Verden  fuld  af  Synd; 
Fly  fra  det  døde  Bogstavs  Bud 
Og  paa  et  Liv  i  Tro  begynd. 

Thi  se,  fra  Himlen  Sandhed  kom, 
En  Engel  bragte  Naadens  Bud, 
Som  højt  nu  lyder  Jorden  om  — 
Vaagn  op  og  dyrk  den  sande  Gud. 

Vaagn  op,  faa  eders  Lampe  tændt, 
Hold  Herrens  Bud  og  følg  hans  Ord, 
Thi  snart  er  Prøvens  Time  endt 
Og  Trofasthed  Belønning  faar. 


J.  S.  H. 

